title: A Bizottság (EU) 2018/1872 végrehajtási rendelete (2018. november 23.) a gabonafélékre, a rizsre és az olívaolajra vonatkozó vámkontingensek keretében történő 2019. évi behozatali engedélyek benyújtásának és kibocsátásának időpontja tekintetében a 2305/2003/EK, a 969/2006/EK és az 1067/2008/EK rendelettől, az (EU) 2015/2081 és az (EU) 2017/2200 végrehajtási rendelettől, az 1964/2006/EK rendelettől, a 480/2012/EU végrehajtási rendelettől, továbbá az 1918/2006/EK rendelettől való eltérésről, valamint a sovány tejpor 2019-ben, állami intervenció keretében, pályázat útján történő értékesítésére vonatkozó ajánlatok elbírálásának határideje tekintetében az (EU) 2016/2080 végrehajtási rendelettől való eltérésről

text:
                  30.11.2018

                  HU

                  Az Európai Unió Hivatalos Lapja

                  L 306/9

         A BIZOTTSÁG (EU) 2018/1872 VÉGREHAJTÁSI RENDELETE
         (2018. november 23.)
         a gabonafélékre, a rizsre és az olívaolajra vonatkozó vámkontingensek keretében történő 2019. évi behozatali engedélyek benyújtásának és kibocsátásának időpontja tekintetében a 2305/2003/EK, a 969/2006/EK és az 1067/2008/EK rendelettől, az (EU) 2015/2081 és az (EU) 2017/2200 végrehajtási rendelettől, az 1964/2006/EK rendelettől, a 480/2012/EU végrehajtási rendelettől, továbbá az 1918/2006/EK rendelettől való eltérésről, valamint a sovány tejpor 2019-ben, állami intervenció keretében, pályázat útján történő értékesítésére vonatkozó ajánlatok elbírálásának határideje tekintetében az (EU) 2016/2080 végrehajtási rendelettől való eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke e) pontjára,
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 28. cikkére,
         mivel:

                     (1)

                     A 2305/2003/EK bizottsági rendelet (3), a 969/2006/EK bizottsági rendelet (4) és az 1067/2008/EK bizottsági rendelet (5), valamint az (EU) 2015/2081 bizottsági végrehajtási rendelet (6) és az (EU) 2017/2200 bizottsági végrehajtási rendelet (7) különös rendelkezéseket ír elő az árpának a 09.4126 tételszámú vámkontingens keretében történő behozatalához, a kukoricának a 09.4131 tételszámú vámkontingens keretében történő behozatalához, a kiválótól eltérő minőségű közönséges búzának a 09.4123, a 09.4124, a 09.4125 és a 09.4133 tételszámú vámkontingens keretében történő behozatalához, valamint egyes Ukrajnából származó gabonaféléknek a 09.4306, a 09.4307, a 09.4308, a 09.4277, a 09.4278 és a 09.4279 tételszámú vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.

                     (2)

                     Az 1964/2006/EK bizottsági rendelet (8) és a 480/2012/EU bizottsági végrehajtási rendelet (9) különös rendelkezéseket ír elő a Bangladesből származó rizsnek a 09.4517 tételszámú vámkontingens keretében történő behozatalához és a törmelékrizsnek a 09.4079 tételszámú vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.

                     (3)

                     Az 1918/2006/EK bizottsági rendelet (10) különös rendelkezéseket ír elő a Tunéziából származó olívaolajnak a 09.4032 tételszámú vámkontingens keretében történő behozatalához szükséges engedélyek iránti kérelmek benyújtására és ezen engedélyek kibocsátására.

                     (4)

                     A (EU) 2016/2080 bizottsági végrehajtási rendelet (11) külön rendelkezéseket ír elő a sovány tejpor pályázat útján történő értékesítésére vonatkozó ajánlatok benyújtásának határidejére vonatkozóan.

                     (5)

                     Figyelemmel a 2019. évi munkaszüneti napokra, az érintett kontingensmennyiségek betartása érdekében bizonyos időszakokban a behozatali engedélyek iránti kérelmek benyújtásának és ezen engedélyek kibocsátásának határideje tekintetében helyénvaló eltérni a 2305/2003/EK, a 969/2006/EK és az 1067/2008/EK rendelettől, az (EU) 2015/2081 és az (EU) 2017/2200 végrehajtási rendelettől, az 1964/2006/EK rendelettől, a 480/2012/EU végrehajtási rendelettől és az 1918/2006/EK rendelettől.

                     (6)

                     Figyelemmel a 2019. évi munkaszüneti napokra, bizonyos időszakokban az ajánlatok benyújtásának és elbírálásának határideje tekintetében helyénvaló eltérni az (EU) 2016/2080 rendelettől.

                     (7)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Gabonafélék

               (1)   A 2305/2003/EK rendelet 3. cikke (1) bekezdésének második albekezdésétől eltérve 2019. december 13-án pénteken, brüsszeli idő szerint 13 óra után a 2019. évre nem nyújtható be engedélykérelem az árpának a 09.4126 tételszámú vámkontingens keretében történő behozatalára vonatkozóan.

               (2)   A 969/2006/EK rendelet 4. cikke (1) bekezdésének második albekezdésétől eltérve 2019. december 13-án pénteken, brüsszeli idő szerint 13 óra után a 2019. évre nem nyújtható be engedélykérelem a kukoricának a 09.4131 tételszámú vámkontingens keretében történő behozatalára vonatkozóan.

               (3)   Az 1067/2008/EK rendelet 4. cikke (1) bekezdésének második albekezdésétől eltérve 2019. december 13-án pénteken, brüsszeli idő szerint 13 óra után a 2019. évre nem nyújtható be engedélykérelem a kiválótól eltérő minőségű közönséges búzának a 09.4123, a 09.4124, a 09.4125 és a 09.4133 tételszámú vámkontingens keretében történő behozatalára vonatkozóan.

               (4)   Az (EU) 2015/2081 rendelet 2. cikke (1) bekezdésének második albekezdésétől eltérve 2019. december 13-án pénteken, brüsszeli idő szerint 13 óra után a 2019. évre nem nyújtható be engedélykérelem az Ukrajnából származó gabonaféléknek a 09.4306, a 09.4307 és a 09.4308 tételszámú vámkontingens keretében történő behozatalára vonatkozóan.

               (5)   Az (EU) 2017/2200 rendelet 2. cikke (1) bekezdésének második albekezdésétől eltérve 2019. december 13-án pénteken, brüsszeli idő szerint 13 óra után a 2019. évre nem nyújtható be engedélykérelem az Ukrajnából származó gabonaféléknek a 09.4277, a 09.4278 és a 09.4279 tételszámú vámkontingens keretében történő behozatalára vonatkozóan.

            2. cikk
            Rizs

               (1)   Az 1964/2006/EK rendelet 4. cikke (3) bekezdésének első albekezdésétől eltérve 2019. december 6-án pénteken, brüsszeli idő szerint 13 óra után a 2019. évre nem nyújtható be a Bangladesből származó rizsnek a 09.4517 tételszámú vámkontingens keretében történő behozatalára vonatkozó engedélykérelem.

               (2)   A 480/2012/EU végrehajtási rendelet 2. cikke (1) bekezdésének harmadik albekezdésétől eltérve 2019. december 6-án pénteken, brüsszeli idő szerint 13 óra után a 2019. évre nem nyújtható be a törmelékrizsnek a 09.4079 tételszámú vámkontingens keretében történő behozatalára vonatkozó engedélykérelem.

            3. cikk
            Olívaolaj
            Az 1918/2006/EK rendelet 3. cikkének (1) bekezdésétől eltérve 2019. december 10., kedd után a 2019. évre nem nyújtható be a Tunéziából származó olívaolaj behozatalára vonatkozó engedélykérelem.

            4. cikk
            A sovány tejpor pályázat útján történő értékesítésére vonatkozó ajánlatok
            Az (EU) 2016/2080 végrehajtási rendelet 2. cikkének (2) bekezdésétől eltérve a 2019. év tekintetében a január havi részleges pályázati felhívásokra vonatkozó ajánlatok benyújtási időszaka a hónap második és negyedik keddjén (brüsszeli idő szerint) 11 órakor ér véget.

            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ez a rendelet 2020. január 1-jén hatályát veszti.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 23-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság 2305/2003/EK rendelete (2003. december 29.) a harmadik országokból származó árpa behozatalára vonatkozó közösségi vámkontingens megnyitásáról és kezeléséről (HL L 342., 2003.12.30., 7. o.).

            (4)  A Bizottság 969/2006/EK rendelete (2006. június 29.) a harmadik országokból származó kukorica behozatalára vonatkozó közösségi vámkontingens megnyitásáról és kezeléséről (HL L 176., 2006.6.30., 44. o.).

            (5)  A Bizottság 1067/2008/EK rendelete (2008. október 30.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről (HL L 290., 2008.10.31., 3. o.).

            (6)  A Bizottság (EU) 2015/2081 végrehajtási rendelete (2015. november 18.) egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 302., 2015.11.19., 81. o.).

            (7)  A Bizottság (EU) 2017/2200 végrehajtási rendelete (2017. november 28.) egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 313., 2017.11.29., 1. o.).

            (8)  A Bizottság 1964/2006/EK rendelete (2006. december 22.) a Bangladesből származó rizs behozatali kontingensének a 3491/90/EGK tanácsi rendelettel összhangban történő megnyitására és kezelésére vonatkozó szabályok megállapításáról (HL L 408., 2006.12.30., 19. o.).

            (9)  A Bizottság 480/2012/EU végrehajtási rendelete (2012. június 7.) az 1901 10 00 KN-kód alá tartozó élelmiszer-készítmények előállításához felhasználandó, az 1006 40 00 KN-kód alá tartozó törmelékrizs vámkontingensének megnyitásáról és kezeléséről (HL L 148., 2012.6.8., 1. o.).

            (10)  A Bizottság 1918/2006/EK rendelete (2006. december 20.) a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).

            (11)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2018/1873 végrehajtási rendelete (2018. november 28.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  30.11.2018

                  HU

                  Az Európai Unió Hivatalos Lapja

                  L 306/12

         A BIZOTTSÁG (EU) 2018/1873 VÉGREHAJTÁSI RENDELETE
         (2018. november 28.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet meghatározta (3) a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 28-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 260,1

                                 12

                                 AR

                                 222,8

                                 23

                                 BR

                                 333,4

                                 0

                                 CL

                                 256,7

                                 13

                                 TH

                                 0207 27 10

                                 Pulyka darabolva, csont nélkül, fagyasztva

                                 311,9

                                 0

                                 BR

                                 362,7

                                 0

                                 CL

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 269,1

                                 5

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.


title: A Bizottság (EU) 2018/2044 végrehajtási rendelete (2018. december 19.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  21.12.2018

                  HU

                  Az Európai Unió Hivatalos Lapja

                  L 327/63

         A BIZOTTSÁG (EU) 2018/2044 VÉGREHAJTÁSI RENDELETE
         (2018. december 19.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 19-én.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 113,4

                                 1

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 271,2
                                 219,7
                                 333,0
                                 246,1

                                 9
                                 24
                                 0
                                 16

                                 AR
                                 BR
                                 CL
                                 TH

                                 0207 27 10

                                 Pulyka darabolva, csont nélkül, fagyasztva

                                 340,2
                                 362,7

                                 0
                                 0

                                 BR
                                 CL

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 308,2

                                 0

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.


title: A Bizottság (EU) 2018/2041 végrehajtási rendelete (2018. december 17.) egyes áruk Kombinált Nómenklatúra szerinti besorolásáról

text:
                  21.12.2018

                  HU

                  Az Európai Unió Hivatalos Lapja

                  L 327/50

         A BIZOTTSÁG (EU) 2018/2041 VÉGREHAJTÁSI RENDELETE
         (2018. december 17.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 17-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Kábelcsatlakozók („férfi” vagy „női” típus), legfeljebb 1 000  V feszültségre, rézből.
                        Az árucikk egyik oldalán vagy egy dugasz (ún. „férfi típusú” csatlakozó) vagy egy foglalat (ún. „női típusú” csatlakozó) található, a másik oldalán pedig egy réteg szigetelőanyaggal védett érintkező saru van.
                        Az árucikket a koaxiális kábelektől eltérő vezetékek vagy kábelek összekapcsolására használják.
                        Az árucikk úgy hoz létre kapcsolatot, hogy a „férfi típusú” csatlakozó mindenféle szerszám használata nélkül a „női típusú” csatlakozóba dugaszolható.
                        Lásd a képet (*1).

                        8536 69 90

                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8536 , a 8536 69  és a 8536 69 90  KN-kód szövege határozza meg.
                        Az árucikk egy dugasz („férfi típusú” csatlakozó) vagy egy foglalat („női típusú” csatlakozó) objektív jellemzőivel rendelkezik, amely egy másik érintkező eszközzel is fel van szerelve (lásd még a HR-magyarázat 8536  vámtarifaszámhoz tartozó magyarázata (III) (A) részének (1) pontját és a Kombinált Nómenklatúra Magyarázata 8536 69 10 –8536 69 90  alszámaihoz tartozó magyarázatot). Ezért a 8536 90 10  alszám alá, „Huzal és kábel más csatlakozója és érintkező eleme”-ként való besorolása kizárt.
                        Következésképpen a terméket a 8536 69 90  KN-kód alá, „Más dugasz és foglalat”-ként kell besorolni.

               (*1)  A kép csupán tájékoztató jellegű.


title: A Bizottság (EU) 2018/2042 végrehajtási rendelete (2018. december 18.) az (EU) 2017/1152 végrehajtási rendeletnek a WLTP-vizsgálati feltételek egyértelművé tétele és a típusjóváhagyási adatok nyomon követése érdekében történő módosításáról (EGT-vonatkozású szöveg.)

text:
                  21.12.2018

                  HU

                  Az Európai Unió Hivatalos Lapja

                  L 327/53

         A BIZOTTSÁG (EU) 2018/2042 VÉGREHAJTÁSI RENDELETE
         (2018. december 18.)
         az (EU) 2017/1152 végrehajtási rendeletnek a WLTP-vizsgálati feltételek egyértelművé tétele és a típusjóváhagyási adatok nyomon követése érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 13. cikke (6) bekezdésének harmadik albekezdésére,
         mivel:

                     (1)

                     Az új európai menetciklus (NEDC) és a könnyűgépjárművekre vonatkozó, világszinten harmonizált új vizsgálati eljárás (WLTP) keretében meghatározott szén-dioxid-kibocsátás szintje közötti különbség figyelembevétele érdekében a könnyű haszongépjárművek tekintetében az (EU) 2017/1152 bizottsági végrehajtási rendelet (2) a szén-dioxid-kibocsátási értékek megfeleltetésére szolgáló módszertant vezetett be.

                     (2)

                     A megfeleltetési módszertan célja, hogy olyan eredmények szülessenek, amelyek biztosítják, hogy az 510/2011/EU rendeletben meghatározott csökkentési követelmények a régi és az új vizsgálati eljárások szerint is hasonlóan szigorúak legyenek. A jóváhagyó hatóságoknak és a műszaki szolgálatoknak ezért a gyártókkal együtt törekedniük kell annak biztosítására, hogy az e rendelet alkalmazásában elvégzett WLTP- és NEDC-vizsgálatokat olyan vizsgálati körülmények között hajtsák végre, amelyek összehasonlíthatók és összhangban állnak e rendelet célkitűzéseivel.

                     (3)

                     E célból pontosítani kell a WLTP-vizsgálati feltételek bizonyos vonatkozásait, amelyeket a 2020-ban újonnan nyilvántartásba vett gépjárművekre vonatkozó, WLTP és NEDC szerinti, a szén-dioxid-kibocsátás nyomonkövetésére szolgáló adatok szolgáltatása céljából végzett megfeleltetésekre kell alkalmazni. Ezeket a pontosításokat az (EU) 2017/1151 bizottsági rendeletben (3) meghatározott eljárás és követelmények sérelme nélkül kell alkalmazni, és alkalmazásuk nem érintheti az említett rendeletben meghatározott eljárás és követelmények alapján megadott típusjóváhagyások érvényességét.

                     (4)

                     Meg kell határozni továbbá a gyártók által a WLTP-típusjóváhagyás céljából megadott, valamint az (EU) 2017/1151 rendelet alapján mért szén-dioxid-kibocsátási értékek közötti, 2020. évi különbséget. A gyártók számára ezért elő kell írni, hogy a 2020-as naptári évben nyilvántartásba vett valamennyi új könnyű haszongépjárműre vonatkozóan számítsák ki és jelentsék be a Bizottságnak a WLTP szerinti szén-dioxid-értékeket, a H és az L jármű mérési adatait használva az interpolációs módszer bemeneti adataiként.

                     (5)

                     Az interpolációs családok egy korlátozott részénél csak a H jármű mérési adatai fognak rendelkezésre állni 2020-ban. E családok számát szorosan nyomon kell követni, és a Bizottságnak meg kell fontolnia, hogy amennyiben az ilyen családok száma a 2018-as helyzethez képest jelentősen nő, kizárja őket a 2020-as referenciaadatok számításából.

                     (6)

                     Javítani kell a kibocsátási vizsgálatok átláthatóságát, ezért a WLTP-vizsgálatokra és a megfeleltetési eredményekre vonatkozó adatokat a Bizottság rendelkezésére kell bocsátani. Ez lehetővé fogja tenni a Bizottság számára, hogy gyorsan azonosítsa és kezelje az eljárások végrehajtásával kapcsolatos kérdéseket és esetleges következetlenségeket. Ezért minden egyes elvégzett WLTP-vizsgálathoz ki kell tölteni a bemeneti adatmátrixot, és azt a megfeleltetési eszközzel kapcsolatos adatcsere keretében teljes egészében továbbítani kell a Bizottságnak. Az adatok titkosságának biztosítása érdekében a bemeneti adatfájlt a továbbítás céljából titkosítani kell.

                     (7)

                     Az e rendeletben előírt intézkedések összhangban vannak az Éghajlatváltozási Bizottság véleményével,

               ELFOGADTA EZT A RENDELETET:

            1. cikk
            Az (EU) 2017/1152 végrehajtási rendelet a következőképpen módosul:

                        1.

                        A szöveg a következő 6a. cikkel egészül ki:

                           „6a. cikk
                           A WLTP szerinti mérési eredmények bejelentése

                              (1)   A gyártóknak a 2020-ban nyilvántartásba vett valamennyi új könnyű haszongépjárműre vonatkozóan ki kell számítaniuk a vegyes szén-dioxid-kibocsátási értéket az (EU) 2017/1151 rendelet XXI. melléklete 7. almelléklete 3.2.3.2.4. pontjának második alpontjában meghatározott egyenlet alapján, amelyben az érintett interpolációs járműcsaládra vonatkozóan az MCO2-H és az MCO2-L kifejezést az (EU) 2017/1151 rendelet I. mellékletének 4. függelékében megadott minta szerinti EK-típusbizonyítvány 2.5.1.1.3. pontja (a H jármű esetében) és 2.5.1.2.3. pontja (az L jármű esetében) szerinti MCO2,C,5 értékekkel kell helyettesíteni.
                              Ha egyes járművek vegyes szén-dioxid-kibocsátását csak a H járműre vonatkoztatva határozzák meg, a gyártóknak az EK-típusbizonyítvány 2.5.1.1.3. pontjában szereplő (a H járműre vonatkozó) MCO2,C,5 értéket kell megadniuk.
                              A gyártóknak a fent említett szén-dioxid-kibocsátási értékeket a számításhoz használt MCO2,C,5 értékekkel együtt, az adatoknak az Európai Környezetvédelmi Ügynökség üzleti adattárán belüli gyártói fiókba való feltöltése révén kell benyújtaniuk a Bizottsághoz, legkésőbb a 2020-ra vonatkozó ideiglenes adatokról szóló bizottsági értesítés kézhezvételétől számított három hónapon belül.

                              (2)   Amennyiben az (1) bekezdésben említett adatokat nem nyújtják be a megadott határidőn belül, a Bizottságnak az (1) bekezdés alkalmazásában az EK-típusbizonyítvány 2.5.1.2.3. pontjában megadott értéket kell vegyes szén-dioxid-kibocsátási értéknek tekintenie azon interpolációs járműcsaládba tartozó valamennyi új, nyilvántartásba vett jármű tekintetében, amelyre a típusbizonyítványt kiadták, illetve adott esetben azon családok esetében, amelyeknél csak a H járműre vonatkozóan állnak rendelkezésre mérések.”

                        2.

                        Az I. melléklet a következőképpen módosul:

                                    a)

                                    a melléklet a következő 2.2a. és 2.2b. ponttal egészül ki:
                                    „2.2a.   A WLTP-vizsgálatra vonatkozó feltételek
                                    Ahhoz, hogy a WLTP-vizsgálat e rendelet I. mellékletének 2.2. pontjával összhangban relevánsnak minősüljön, valamint a 2.4. pontban említett bemeneti adatok meghatározása céljából az (EU) 2017/1151 rendelet XXI. mellékletében meghatározott vizsgálati feltételeket kell alkalmazni, a következő pontosításokkal:

                                                a)

                                                a WLTP-vizsgálati eredményeknek az (EU) 2017/1151 rendelet XXI. melléklete 6. almellékletének 2. függeléke szerinti, a szén-dioxid-kibocsátás tömege tekintetében történő korrekcióját az említett függelék 3.4.4. pontjának a) alpontjában foglalt rendelkezések ellenére valamennyi ilyen vizsgálatra alkalmazni kell;

                                                b)

                                                az (EU) 2017/1151 rendeletben foglalt követelmények sérelme nélkül, ha a vizsgálati járművet olyan technológiákkal látták el – ideértve többek között a 2.4. pontban meghatározott bemeneti adatmátrix 42–50. bejegyzésében említetteket –, amelyek befolyásolják a jármű szén-dioxid-kibocsátási teljesítményét, és amelyeknek működniük kell a vizsgálat során, akkor az alkalmazott vizsgálati eljárástól (NEDC vagy WLTP) függetlenül e technológiákat működtetni kell a jármű vizsgálata alatt;

                                                c)

                                                ha a vizsgálati jármű automata sebességváltóval van felszerelve, akkor az alkalmazott vizsgálati eljárástól függetlenül ugyanazt a járművezető által választható üzemmódot kell alkalmazni. Amennyiben az (EU) 2017/1151 rendelet XXI. melléklete 8. almelléklete 6. függeléke 1.2. c) alpontjának megfelelően a WLTP-vizsgálathoz a legjobb és legrosszabb esethez tartozó üzemmódokat alkalmazzák, a megfeleltetési eszközhöz, valamint az NEDC szerinti fizikai vizsgálathoz a legrosszabb esethez tartozó üzemmódot kell bemeneti adatként használni;

                                                d)

                                                ha a vizsgálati jármű kézi sebességváltóval van felszerelve, az nmin_drive_set kifejezést az (EU) 2017/1151 rendelet XXI. melléklete 2. almelléklete 2. k) pontjának 3. alpontjában szereplő képlet alapján kell meghatározni.
                                                A jóváhagyó hatóság vagy adott esetben a műszaki szolgálat jóváhagyásával a gyártó ettől eltérő módon is kiszámíthatja a sebességváltási pontokat, feltéve, hogy az a jármű vezethetősége szempontjából indokolható, és hogy az (EU) 2017/1151 rendelet XXI. melléklete 2. almellékletének 3.4. pontjával összhangban alkalmazott további teljesítménybiztonsági tényező nem haladja meg a 20 %-ot.

                                          Az a)–d) alpontban említett feltételek az e rendelet szerint végrehajtott megfeleltetés céljából alkalmazandók, és nem érintik az (EU) 2017/1151 rendeletben foglalt rendelkezéseket és az említett rendelet szerint megadott típusjóváhagyásokat.
                                    2.2b.   A WLTP-vizsgálatra vonatkozó feltételek alkalmazhatósága
                                    A 2.2a. pont a)–d) alpontjában említett pontosításokat a következőkkel összhangban kell alkalmazni:

                                                a)

                                                új járműtípusok esetében e rendelet hatálybalépésétől;

                                                b)

                                                meglévő járműtípusok esetében a gyártónak azon járműtípusok tekintetében, amelyek magukban foglalják a 2020-ban forgalomba hozott járműveket, a jóváhagyó hatóság rendelkezésére kell bocsátania azokat a bizonyítékokat, amelyek alapján a jóváhagyó hatóság megerősítheti, hogy a 2.2a. pont a)–d) alpontjaiban említett vizsgálati feltételek teljesültek-e a WLTP-jóváhagyási vizsgálatok során.
                                                E megerősítésnek tartalmaznia kell az interpolációs járműcsalád azonosítóját és az a)–d) alpontokban említett valamennyi vizsgálati feltételre vonatkozó megerősítést. A jóváhagyó hatóságnak át kell adnia a megerősítést a gyártó számára, és gondoskodnia kell arról, hogy a megerősítés rögzítésre kerüljön, és kérésre késedelem nélkül a Bizottság rendelkezésére álljon.
                                                Amennyiben a jóváhagyó hatóság egy vagy több említett vizsgálati feltétel esetében nem tudja megerősíteni a feltétel teljesülését, a gyártónak gondoskodnia kell arról, hogy a szóban forgó interpolációs családra vonatkozóan új WLTP-vizsgálatot vagy adott esetben -vizsgálatsorozatot végezzenek az (EU) 2017/1151 rendelet XXI. mellékletének 6. almellékletével összhangban, a jóváhagyó hatóság vagy adott esetben a műszaki szolgálat felügyelete alatt, a 2.2a. pont a)–d) alpontjában meghatározott vizsgálati feltételek, többek között az e rendelet szerinti, új megfeleltetés alkalmazásával.
                                                Amennyiben kizárólag a 2.2a. pont a) alpontjában említett vizsgálati feltétel nem teljesül, a gyártó új WLTP-vizsgálat végrehajtása nélkül korrigálhatja ezt az értéket a bemeneti mátrixban.

                                          A jóváhagyó hatóságnak vagy adott esetben a kijelölt műszaki szolgálatnak rögzítenie kell a megismételt vizsgálatok vagy a korrekció és a megfeleltetés eredményeit az I. melléklet 5. pontjával összhangban, és a megismételt vizsgálatok bemeneti adatain alapuló teljes megfeleltetési dossziét legkésőbb 2021. április 30-ig továbbítania kell a Bizottságnak a 3.1.1.2. ponttal összhangban.”;

                                    b)

                                    a 2.4. pont a következőképpen módosul:

                                                i.

                                                az első bekezdés a következő mondattal egészül ki:
                                                „A bemeneti adatmátrixot minden egyes elvégzett WLTP-vizsgálatra vonatkozóan ki kell tölteni.”;

                                                ii.

                                                az 1. táblázat a következőképpen módosul:

                                                            —

                                                            az 56. bejegyzésben a „Megjegyzések” oszlopban lévő szöveg helyébe a következő szöveg lép:

                                                               „Tömb: az OBD és a görgős fékpad adatai, 1 Hz az OBD és 10 Hz a görgős fékpad esetében, 0,1 km/h-s felbontás”;

                                                            —

                                                            az 57. bejegyzésben a „Megjegyzések” oszlopban lévő szöveg helyébe a következő szöveg lép:

                                                               „Tömb: 1 Hz. A H és az L járműre vonatkozó elméleti sebességváltás (adott esetben)”;

                                                            —

                                                            a 61. bejegyzésben a „Megjegyzések” oszlopban lévő szöveg helyébe a következő szöveg lép:

                                                               „Tömb: 1 Hz (a műszer mintavételi frekvenciája: 20 Hz), 0,1 A-es felbontás, a görgős fékpaddal összehangolt külső mérőeszköz.”;

                                                            —

                                                            a 67. bejegyzés helyébe a következő szöveg lép:

                                                                           „67

                                                                           Ki regenerációs tényező multiplikatív/additív a H és az L járműre vonatkozóan

                                                                           —

                                                                           Az (EU) 2017/1151 rendelet XXI. melléklete 6. almellékletének 1. függeléke

                                                                              Periodikusan regeneráló rendszerrel nem rendelkező járművek esetében ennek értéke 1.”

                                                            —

                                                            a szöveg a következő új bejegyzésekkel egészül ki:

                                                                           „69

                                                                           A tüzelőanyag fűtőértéke

                                                                           kWh/l

                                                                           Az (EU) 2017/1151 rendelet XXI. melléklete 6. almellékletének 2. függeléke

                                                                              Az (EU) 2017/1151 rendelet A6.App2/1. táblázata szerinti érték

                                                                           70.

                                                                           Tüzelőanyag-fogyasztás a WLTP-vizsgálat során a H és az L járműre vonatkozóan

                                                                           l/100 km

                                                                           Az (EU) 2017/1151 rendelet XXI. melléklete 7. almellékletének 6. függeléke

                                                                              Az 1. típusú vizsgálat kiegyensúlyozatlan tüzelőanyag-fogyasztása

                                                                           71.

                                                                           Az újratölthető elektromosenergia-tároló rendszer névleges feszültsége

                                                                           V

                                                                           A DIN EN 60050–482 szabvány szerint

                                                                              Az alacsony feszültségű akkumulátorok esetében az (EU) 2017/1151 rendelet XXI. melléklete 6. almellékletének 2. függeléke szerint

                                                                           72.

                                                                           A környezeti hőmérséklet-korrekciós vizsgálati (ATCT) járműcsalád korrekciós tényezője

                                                                           —

                                                                           Az (EU) 2017/1151 rendelet XXI. mellékletének 6a. almelléklete

                                                                              A környezeti hőmérséklet-korrekciós vizsgálati (ATCT) járműcsalád korrekciós tényezője (14 °C korrekció)

                                                                           73.

                                                                           A WLTP-vizsgálat sebesség- és távolságkorrekciója

                                                                           —

                                                                           (EU) 2017/1151 rendelet

                                                                              Végeztek korrekciót?

                                                                              0 = Nem | 1 = Igen

                                                                           74.

                                                                           A WLTP-vizsgálat töltési egyensúly-korrekciója (RCB)

                                                                           —

                                                                           Az (EU) 2017/1151 rendelet XXI. melléklete 6. almellékletének 2. függeléke

                                                                              Végeztek korrekciót?

                                                                              0 = Nem | 1 = Igen

                                                                           75.

                                                                           A WLTP-vizsgálat száma

                                                                           1, 2 vagy 3

                                                                              Meg kell adni, hogy a vizsgálati adatok az első, a második vagy a harmadik WLTP-vizsgálatból származnak-e

                                                                           76.

                                                                           A WLTP szerinti, megadott érték a H és az L járműre vonatkozóan

                                                                           g/km

                                                                           A gyártó nyilatkozata

                                                                              A H és az L járműre vonatkozó, megadott WLTP-érték, amelynek (adott esetben) az összes korrekciót tartalmaznia kell

                                                                           77.

                                                                           A WLTP szerinti, mért és korrigált CO2-érték a H és/vagy az L járműre vonatkozóan

                                                                           g/km

                                                                           Az (EU) 2017/1151 rendelet I. mellékletének 4. függeléke szerinti MCO2,C,5 értékek

                                                                              A H és az L járműre vonatkozó, vegyes, mért CO2-kibocsátás az összes alkalmazandó korrekció után. 2 vagy 3 WLTP-vizsgálat esetén valamennyi mért eredményt meg kell adni.

                                                                           78.

                                                                           Megismételt WLTP-vizsgálat

                                                                           —

                                                                           Az I. melléklet 2.2b. pontjának b) alpontja

                                                                              Meg kell adni, hogy az I. melléklet 2.2a. pontjának a)–d) alpontjában említett vizsgálati feltételek közül melyeket vizsgálták újra.”

                                    c)

                                    a 3.1.1.1. pont a következőképpen módosul:

                                                i.

                                                az a) alpontot el kell hagyni;

                                                ii.

                                                a c) iii. alpont helyébe a következő szöveg lép:

                                                            „iii.

                                                            a 2.4. pontban meghatározott bemeneti adatok;”

                                                iii.

                                                a szöveg a következő albekezdéssel egészül ki:
                                                „A c) alpontban említett összefoglaló fájlt az adatok titkosságának biztosítása érdekében titkosítani kell.”;

                                    d)

                                    a 3.1.1.2. pont helyébe a következő szöveg lép:
                                    „3.1.1.2.   A teljes megfeleltetési dosszié
                                    Miután az eredeti megfeleltetési jelentést a 3.1.1.1. pont szerint elkészítették, a típusjóváhagyó hatóságnak vagy adott esetben a kijelölt műszaki szolgálatnak fel kell töltenie a 3.1.1.1. pont c) alpontjában említett összefoglaló fájlt egy olyan bizottsági szerverre, amely a feladónak választ (a Bizottság megfelelő szolgálatainak pedig másolatot) küld, benne egy 0 és 99 közé eső, véletlenszerűen generált egész számmal, és egy olyan, az összefoglaló fájlhoz tartozó hash kóddal, amely egyértelműen összekapcsolja az említett számot a bizottsági szerver által digitálisan aláírt eredeti megfeleltetési jelentéssel.
                                    A típusjóváhagyó hatóságnak vagy adott esetben a kijelölt műszaki szolgálatnak létre kell hoznia egy teljes megfeleltetési dossziét, amelynek tartalmaznia kell a 3.1.1.1. pontban említett eredeti megfeleltetési jelentést és a bizottsági szerver által küldött választ. A típusjóváhagyó hatóságnak a dossziét a 2007/46/EK irányelv VIII. melléklete szerinti vizsgálati jegyzőkönyvként kell kezelnie.”

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Az 1. cikk 2. pontjának c) és d) alpontját 2019. február 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 18-án.

                  a Bizottság részéről

                  az elnök

               Jean-Claude JUNCKER

            (1)  HL L 145., 2011.5.31., 1. o.

            (2)  A Bizottság (EU) 2017/1152 végrehajtási rendelete (2017. június 2.) a szabályozási vizsgálati eljárásnak a könnyű haszongépjárművek tekintetében történő változását tükröző megfeleltetési paraméterek meghatározására szolgáló módszertan megállapításáról és a 293/2012/EU végrehajtási rendelet módosításáról (HL L 175., 2017.7.7., 644. o.).

            (3)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).


title: A Bizottság (EU) 2019/387 végrehajtási rendelete (2019. március 11.) a Schizochytrium sp. (ATCC PTA-9695) olaj új élelmiszer kiterjesztett felhasználásának az (EU) 2015/2283 európai parlamenti és tanácsi rendelet szerinti engedélyezéséről és a Schizochytrium sp. (ATCC PTA-9695) olajra megállapított megnevezés és különös címkézési követelmények (EU) 2015/2283 európai parlamenti és tanácsi rendelet szerinti módosításáról, valamint az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  12.3.2019

                  HU

                  Az Európai Unió Hivatalos Lapja

                  L 70/17

         A BIZOTTSÁG (EU) 2019/387 VÉGREHAJTÁSI RENDELETE
         (2019. március 11.)
         a Schizochytrium sp. (ATCC PTA-9695) olaj új élelmiszer kiterjesztett felhasználásának az (EU) 2015/2283 európai parlamenti és tanácsi rendelet szerinti engedélyezéséről és a Schizochytrium sp. (ATCC PTA-9695) olajra megállapított megnevezés és különös címkézési követelmények (EU) 2015/2283 európai parlamenti és tanácsi rendelet szerinti módosításáról, valamint az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     A Bizottság (EU) 2015/545 végrehajtási határozata (3) a 258/97/EK európai parlamenti és tanácsi rendelettel (4) összhangban több élelmiszer-kategóriában is engedélyezte a Schizochytrium sp. (ATCC PTA-9695) mikroalgából nyert olaj új élelmiszerként történő forgalomba hozatalát az Unióban.

                     (5)

                     Az (EU) 2018/1032 bizottsági végrehajtási rendelet (5) kiterjesztette a Schizochytrium sp. (T18) mikroalgából nyert olaj mint (EU) 2015/2283 európai parlamenti és tanácsi rendelet szerinti új élelmiszer engedélyezett felhasználását a gyümölcs- és zöldségpürékre.

                     (6)

                     2018. szeptember 10-én a DSM Nutritional Products Europe vállalat kérelmet nyújtott be a Bizottsághoz a Schizochytrium sp. (ATCC PTA-9695) olaj mint új élelmiszer felhasználási feltételeinek módosítása iránt az (EU) 2015/2283 rendelet 10. cikkének (1) bekezdése szerint. Ebben a kérelmező a Schizochytrium sp. (ATCC PTA-9695) olaj felhasználásának a gyümölcs- és zöldségpürékre történő kiterjesztését kérte.

                     (7)

                     Az új élelmiszer felhasználásának javasolt kiterjesztése nem változtat a Schizochytrium sp. (T18) olaj felhasználásának – az (EU) 2018/1032 végrehajtási rendelet által – a gyümölcs- és zöldségpürékre történő kiterjesztését alátámasztó biztonsági megfontolásokon, és nem vet fel biztonsági aggályokat. Az említett megfontolásokat figyelembe véve a felhasználás javasolt kiterjesztése összhangban van az (EU) 2015/2283 rendelet 12. cikkének (1) bekezdésével.

                     (8)

                     2018. szeptember 10-én a DSM Nutritional Products Europe vállalat egy további kérelmet is benyújtott a Bizottsághoz az (EU) 2015/2283 rendelet 10. cikkének (1) bekezdése szerint, melyben azt kérte, hogy a Bizottság engedélyezze a Schizochytrium sp. (ATCC PTA-9695) olaj megnevezésének és az arra vonatkozó különös címkézési követelményeknek a módosítását. A kérelem az „(ATCC PTA-9695)” törzsre utaló szövegrész törlését kéri az új élelmiszernek az uniós jegyzékben szereplő megnevezéséből, valamint az azt tartalmazó élelmiszerek jelöléséről.

                     (9)

                     A kérelmező szerint a Schizochytrium sp. (ATCC PTA-9695) olaj megnevezésének és az arra vonatkozó különös címkézési követelményeknek a módosítására azért van szükség, mert a fogyasztók számára nem értelmezhető és nem is releváns a törzs („ATCC PTA-9695”) feltüntetése a Schizochytrium sp. (ATCC PTA-9695) olajat tartalmazó élelmiszerek jelölésén.

                     (10)

                     Az engedélyezett új élelmiszerek uniós jegyzékében jelenleg négy Schizochytrium sp.-ből nyert olaj szerepel. Ezek közül azonban csak a Schizochytrium sp. (ATCC PTA-9695) olaj esetében kell a címkézésen feltüntetni a törzset. Ezért a Schizochytrium sp. (ATCC PTA-9695) olaj megnevezésének és az arra vonatkozó különös címkézési követelményeknek a módosítása révén egységessé válnak a Schizochytrium sp.-ből nyert olajok megnevezései és az azokra vonatkozó különös címkézési követelmények, miközben a változtatásnak nincs negatív hatása az emberi egészségre és a fogyasztói érdekekre nézve.

                     (11)

                     Amennyiben az „(ATCC PTA-9695)” törzsre utaló szövegrész törlésre kerül a Schizochytrium sp. (ATCC PTA-9695) olaj megnevezéséből és az arra vonatkozó különös címkézési követelmények alól, az „(ATCC PTA-9695)” szöveget fel kell venni a specifikációkhoz, így biztosítva az új élelmiszer megfelelő azonosítását. Ezért ennek megfelelően módosítani kell az (EU) 2017/2470 végrehajtási rendelet mellékletének 2. táblázatában szereplő „Schizochytrium sp. (ATCC PTA-9695) olaj” bejegyzéshez tartozó specifikációkat.

                     (12)

                     A Bizottság nem kérte ki az Európai Élelmiszerbiztonsági Hatóság véleményét az (EU) 2015/2283 rendelet 10. cikke (3) bekezdésének megfelelően, mivel a Schizochytrium sp. (ATCC PTA-9695) olaj felhasználásának kiterjesztése, illetve a Schizochytrium sp. (ATCC PTA-9695) olaj megnevezésének és az arra vonatkozó különös címkézési követelményeknek a módosítása és az uniós jegyzék ebből következő naprakésszé tétele valószínűsíthetően nincs hatással az emberi egészségre.

                     (13)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk

               (1)   Az engedélyezett új élelmiszereknek az (EU) 2017/2470 végrehajtási rendelet értelmében létrehozott uniós jegyzékében a Schizochytrium sp. (ATCC PTA-9695) olajra vonatkozó bejegyzést az e rendelet mellékletében meghatározottak szerint módosítani kell.

               (2)   Az uniós jegyzékben foglalt, az (1) bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és címkézési követelményeket.

            2. cikk
            Az (EU) 2017/2470 végrehajtási rendelet melléklete e rendelet mellékletének megfelelően módosul.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 11-én.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság (EU) 2015/545 végrehajtási határozata (2015. március 31.) a Schizochytrium sp. (ATCC PTA-9695) mikroalgából nyert olajnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (HL L 90., 2015.4.2., 7. o.).

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (5)  A Bizottság (EU) 2018/1032 végrehajtási rendelete (2018. július 20.) a Schizochytrium sp. mikroalgából nyert olaj (EU) 2015/2283 európai parlamenti és tanácsi rendelet szerinti új élelmiszerként történő kiterjesztett felhasználásának engedélyezéséről és az (EU) 2017/2470 bizottsági végrehajtási rendelet módosításáról (HL L 185., 2018.7.23., 9. o.).

            MELLÉKLET
            Az (EU) 2017/2470 végrehajtási rendelet melléklete a következőképpen módosul:

                        1.

                        Az 1. táblázatban (Engedélyezett új élelmiszerek) a „Schizochytrium sp. (ATCC PTA-9695) olaj” bejegyzés helyébe a következő bejegyzés lép:

                                    Engedélyezett új élelmiszer

                                    Az új élelmiszer felhasználásának feltételei

                                    További különös jelölési követelmények

                                    Egyéb követelmények

                                    „
                                          Schizochytrium

                                       sp. (ATCC PTA-9695) olaj

                                       Adott élelmiszer-kategória

                                       A DHA maximális mennyiségei

                                    Az új élelmiszer megnevezése az azt tartalmazó élelmiszerek jelölésén: »Schizochytrium sp. mikroalgából nyert olaj«.”

                                    Tejtermékek, a tejalapú italok kivételével

                                    200 mg/100 g, illetve sajttermékek esetében 600 mg/100 g

                                    Tejtermék-helyettesítők, italok kivételével

                                    200 mg/100 g, illetve sajthelyettesítő termékek esetében 600 mg/100 g

                                    Kenhető zsírok és salátaöntetek

                                    600 mg/100 g

                                    Reggeli gabonapelyhek

                                    500 mg/100 g

                                    A 2002/46/EK irányelvben meghatározott étrend-kiegészítők

                                    Az általános népesség esetében 250 mg DHA/nap

                                    Várandós és szoptató nők esetében 450 mg DHA/nap

                                    A 609/2013/EU rendeletben meghatározott, testtömeg-szabályozás céljára szolgáló, teljes napi étrendet helyettesítő élelmiszerek, valamint a testtömeg-szabályozás céljára szolgáló, a napi étrend egy részét helyettesítő élelmiszerek

                                    250 mg/étel

                                    Kisgyermekeknek szánt tejalapú italok és hasonló termékek

                                    200 mg/100 g

                                    Nagy izomerő kifejtését elősegítő, elsősorban sportolóknak szánt élelmiszerek

                                    A 828/2014/EU bizottsági végrehajtási rendelet értelmében jelölésükön az élelmiszerek gluténmentességére vagy csökkentett gluténtartalmára vonatkozó kijelentéseket tartalmazó élelmiszerek

                                    A 609/2013/EU rendeletben meghatározott, speciális gyógyászati célra szánt élelmiszerek

                                    Azon személyekre vonatkozó speciális táplálkozási követelmények szerint, akik számára a termékek készültek

                                    Sütőipari termékek (kenyér, zsemlefélék és édes kekszek (biscuit)

                                    200 mg/100 g

                                    Müzliszeletek

                                    500 mg/100 g

                                    Főzőzsírok

                                    360 mg/100 g

                                    Alkoholmentes italok (beleértve a tejtermék-helyettesítő és tejalapú italokat)

                                    80 mg/100 ml

                                    A 609/2013/EU rendeletben meghatározott anyatej-helyettesítő tápszer és anyatej-kiegészítő tápszer

                                    A 609/2013/EU rendelettel összhangban

                                    A 609/2013/EU bizottsági rendeletben meghatározott, csecsemők és kisgyermekek számára készült feldolgozott gabonaalapú élelmiszerek és bébiételek

                                    200 mg/100 g

                                    Gyümölcs-/zöldségpüré

                                    100 mg/100 g

                        2.

                        A 2. táblázatban (Specifikációk) a „Schizochytrium sp. (ATCC PTA-9695) olaj” bejegyzés helyébe a következő bejegyzés lép:

                                    Engedélyezett új élelmiszer

                                    Specifikációk

                                    „
                                          Schizochytrium

                                       sp. (ATCC PTA-9695) olaj

                                    Az új élelmiszert a Schizochytrium sp. mikroalga ATCC PTA-9695 törzséből nyerik.
                                    Peroxidszám (PV): ≤ 5,0 meq/kg olaj
                                    El nem szappanosítható rész: ≤ 3,5 %
                                    Transzzsírsavak: ≤ 2,0 %
                                    Szabad zsírsavak: ≤ 0,4 %
                                    Dokozapentaénsav (DPA) n-6: ≤ 7,5 %
                                    DHA-tartalom: ≥ 35 %”


title: A Bizottság (EU) 2019/455 végrehajtási rendelete (2019. március 20.) az Oroszországból, a Trinidad és Tobagóból és az Amerikai Egyesült Államokból származó karbamid–ammónium-nitrát keverékek behozatalára vonatkozó nyilvántartásbavételi kötelezettség bevezetéséről

text:
                  21.3.2019

                  HU

                  Az Európai Unió Hivatalos Lapja

                  L 79/9

         A BIZOTTSÁG (EU) 2019/455 VÉGREHAJTÁSI RENDELETE
         (2019. március 20.)
         az Oroszországból, a Trinidad és Tobagóból és az Amerikai Egyesült Államokból származó karbamid–ammónium-nitrát keverékek behozatalára vonatkozó nyilvántartásbavételi kötelezettség bevezetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a legutóbb a 2018. május 30-i (EU) 2018/825 rendelettel (1) módosított, az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (2) (a továbbiakban: alaprendelet) és különösen annak 14. cikke (5a) bekezdésére,
         a tagállamok tájékoztatását követően,
         mivel:

                     (1)

                     Egy, a Fertilizers Europe (a továbbiakban: panaszos) által 2018. június 29-én a karbamid–ammónium-nitrát keverékek teljes uniós termelésének több mint 25 %-át képviselő gyártók nevében benyújtott panasz nyomán az Európai Bizottság (a továbbiakban: Bizottság) egy, az Európai Unió Hivatalos Lapjában közzétett értesítés (3) (a továbbiakban: az eljárás megindításáról szóló értesítés) útján 2018. augusztus 13-án bejelentette, hogy dömpingellenes eljárást indít az Oroszországból, a Trinidad és Tobagóból és az Amerikai Egyesült Államokból származó karbamid–ammónium-nitrát keverékek Unióba érkező behozatalával kapcsolatban.

               1.   A NYILVÁNTARTÁSBAVÉTELI KÖTELEZETTSÉG TÁRGYÁT KÉPEZŐ TERMÉK

                     (2)

                     A nyilvántartásbavételi kötelezettség tárgyát képező termék: a jelenleg a 3102 80 00 KN-kód alá tartozó, vizes vagy ammóniás oldatban lévő karbamid–ammónium-nitrát keverékek (a továbbiakban: érintett termék).

               2.   A NYILVÁNTARTÁSBA VÉTEL INDOKOLÁSA

                     (3)

                     Az alaprendelet 14. cikkének (5a) bekezdése szerint a Bizottságnak – hacsak nincs a birtokában elegendő arra vonatkozó bizonyíték, hogy nem teljesülnek a 10. cikk (4) bekezdésének c) vagy d) pontjában foglalt követelmények – utasítania kell a vámhatóságokat a behozataloknak a 19a. cikk szerinti előzetes tájékoztatási időszak folyamán való nyilvántartásba vételéhez szükséges lépések megtételére annak érdekében, hogy az intézkedéseket később a nyilvántartásba vétel megkezdésének napjától lehessen az érintett behozatalokra alkalmazni.

                     (4)

                     A Bizottság megvizsgálta, hogy az importőröknek tudomásuk volt-e vagy tudniuk kellett volna-e a dömpingről, annak mértékéről és a vélt vagy megállapított kárról. Emellett azt is megvizsgálta, hogy a behozatal jelentős mértékben tovább nőtt-e, és emiatt – a növekedés időzítése és mértéke, valamint az egyéb körülmények figyelembevételével – valószínűsíthető-e az alkalmazandó végleges dömpingellenes vám javító hatásának súlyos romlása.

                     (5)

                     A Bizottság ennek érdekében megvizsgálta az alaprendelet 10. cikkének (4) bekezdése tükrében a rendelkezésre álló bizonyítékokat. Az elemzés során a Bizottság a 3102 80 00 KN-kód alatti behozatalokra vonatkozóan rendelkezésére álló statisztikai adatokra támaszkodott.

                     (6)

                     A Bizottság 2019. január 30-án felkérte az érdekelt feleket arra, hogy tegyenek észrevételeket a vizsgálat megindítása után tapasztalt behozatali tendenciákkal kapcsolatos előzetes ténymegállapításaival kapcsolatban; ezeket az észrevételeket a Bizottság szintén figyelembe vette az elemzésben.

               2.1.   Az importőrök tudomása a dömpingről, annak mértékéről, valamint a vélt kárról

                     (7)

                     A Bizottságnak elegendő bizonyíték áll rendelkezésére arra vonatkozóan, hogy az érintett termék Oroszországból, Trinidad és Tobagóból és az Amerikai Egyesült Államokból érkező behozatala dömpingelt behozatal.

                     (8)

                     Az eljárás megindításáról 2018. augusztus 13-án közzétett értesítés kiemelte, hogy a számított dömpingkülönbözetek mindegyik ország esetében jelentősek. Összességében és a panaszos által megjelölt 43–83 %-os dömpingkülönbözeteket is figyelembe véve a panaszban ismertetett bizonyítékok az eljárás e szakaszában kellőképpen alátámasztják azt az állítást, hogy az exportáló gyártók dömpinget folytatnak.

                     (9)

                     A panasz az uniós gazdasági ágazatot érő vélt kárt illetően is elegendő bizonyítékkal szolgált: bemutatta az uniós gazdasági ágazat piaci részesedésének visszaesését, valamint más fontos teljesítménymutatóinak romlását.

                     (10)

                     Minthogy az eljárás megindításáról szóló értesítés megjelent az Európai Unió Hivatalos Lapjában, tartalma az összes importőr számára nyilvánosan elérhető. Továbbá az importőrök – mint a vizsgálatban érdekelt felek – hozzáféréssel rendelkeznek a panasz nem bizalmas változatához és az ügy nem bizalmas irataihoz. Ebből következően a Bizottság úgy ítélte meg, hogy az importőrök ily módon tudomást szereztek vagy szerezhettek volna a dömping vélt fennállásáról és mértékéről, valamint a vélt kárról.

                     (11)

                     Több exportáló gyártó szerint a 10. cikk (4) bekezdésének c) pontjában foglalt követelmény nem teljesül, mert a dömpingnek nem volt előtörténete. A 10. cikk (4) bekezdésének c) pontjában foglalt követelmény azonban vagy akkor teljesül, ha volt a dömpingnek előtörténete, vagy pedig akkor, ha az importőröknek tudomásuk volt vagy tudniuk kellett volna a vélt dömping és kár mértékéről. Ahogyan azt a (7)–(10) preambulumbekezdés elmagyarázza, az eljárás megindításáról szóló értesítés és a panaszban foglalt információk alapján a Bizottság úgy ítélte meg, hogy az importőröknek tudomásuk volt vagy tudniuk kellett volna a vélt dömpingről és annak mértékéről, valamint a vélt kárról.

                     (12)

                     A fentiek alapján a Bizottság megállapította, hogy nincs arra utaló bizonyíték, hogy az alaprendelet 10. cikke (4) bekezdésének c) pontjában foglalt követelmény nem teljesül.

               2.2.   A behozatal jelentős mértékű további növekedése

                     (13)

                     Az 1. táblázatban összefoglalt statisztikai adatok alapján a Bizottság megállapította, hogy az érintett terméknek az érintett országokból az Unióba érkező behozatala 2018 szeptembere és 2018 decembere között, azaz az eljárás megindítása utáni időszakban 23 %-kal nagyobb volt a 2017 szeptembere és 2017 decembere között, azaz az előző év hasonló időszakában tapasztaltnál (ez utóbbi időszak a 2017. július 1-jétől2018. június 30-ig tartó vizsgálati időszak részét képezi). Továbbá az érintett országokból az Unióba érkező behozatal átlagos havi volumene a 2018 szeptembere és 2018 decembere közötti időszakban 34 %-kal nagyobb volt az Unióba érkező behozatalnak a vizsgálati időszakban tapasztalt átlagos havi volumenénél. Ezért az érintett terméknek az érintett országokból érkező behozatala tekintetében tapasztalt jelentős mértékű további növekedést figyelembe véve a Bizottság arra a következtetésre jutott, hogy nincs bizonyíték a követelmény nem teljesülésére.

                        1. táblázat

                        Behozatali volumenek (millió tonna)

                                 Származás

                                 2017. szeptember – 2017. december

                                 2018. szeptember – 2018. december

                                 Δ

                                 Havi átlag a vizsgálati időszakban

                                 Átlag
                                 2018. szeptember – 2018. december

                                 Δ

                                 Oroszország

                                 226 319

                                 270 449

                                 + 19,5 %

                                 51 491

                                 67 612

                                 + 31,3 %

                                 Trinidad és Tobago

                                 150 497

                                 167 852

                                 + 11,5 %

                                 30 681

                                 41 963

                                 + 36,8 %

                                 USA

                                 200 757

                                 333 393

                                 + 66,1 %

                                 61 848

                                 83 348

                                 + 34,8 %

                                 A három ország összesen

                                 577 573

                                 771 694

                                 + 33,6 %

                                 144 020

                                 192 924

                                 + 34,0 %

                                    Forrás: Eurostat.

               2.3.   A vám javító hatásának romlása

                     (14)

                     A 2.2. szakaszban foglalt következtetés szerint a jelenlegi vizsgálat megindítása óta jelentős mértékű további növekedés következett be az érintett termék behozatalában. A volumenadatok havi szinten több mint 48 000 tonna növekedésről tanúskodnak ahhoz képest, amekkora volumeneket az érintett országokból érkező behozatal a vizsgálati időszakban mutatott. Csak ez a növekedés önmagában 10 %-át teszi ki a 2017. évi uniós felhasználásnak.

                     (15)

                     A 2. táblázatban összefoglalt behozatali adatok szerint a 2018 szeptembere és 2018 decembere között az érintett országokból az Unióba érkező behozatal euróban kifejezett tonnánkénti átlagára 19,5 %-kal volt magasabb, mint az ugyanezen országok esetében a vizsgálati időszakban tapasztalt átlagos importár. Az importárak a vizsgálat alá vont országok mindegyike esetében meredeken nőttek.

                        2. táblázat

                        Importárak (EUR/millió tonna átlagos ár)

                                 Származás

                                 2017. szeptember – 2017. december

                                 2018. szeptember – 2018. december

                                 Δ

                                 Havi átlag a vizsgálati időszakban

                                 Átlag
                                 2018. szeptember – 2018. december

                                 Δ

                                 Oroszország

                                 129,1

                                 160,1

                                 + 24,0 %

                                 125,9

                                 160,1

                                 + 27,2 %

                                 Trinidad és Tobago

                                 136,0

                                 175,4

                                 + 28,9 %

                                 139,8

                                 175,4

                                 + 25,4 %

                                 USA

                                 118,0

                                 136,6

                                 + 15,7 %

                                 124,5

                                 136,6

                                 + 9,7 %

                                 A három ország összesen

                                 127,1

                                 153,3

                                 + 20,6 %

                                 128,3

                                 153,3

                                 + 19,5 %

                                    Forrás: Eurostat.

                     (16)

                     Több exportáló gyártó és importőr szerint az érintett országokból érkező behozatal árának jelentős növekedéséből az következik, hogy a szóban forgó behozatalok nem fognak kedvezőtlen árhatásokat okozni a piacon. Ugyanezek az exportáló gyártók azt is megemlítették, hogy a vizsgálat megindítása óta nem következett be készletfelhalmozás. Ezért szerintük az esetleg bevezetendő végleges dömpingellenes vám javító hatása nem fog súlyosan romlani.

                     (17)

                     Ugyanakkor a panaszos elegendő bizonyítékot szolgáltatott arra vonatkozóan, hogy a költségek növekedését (különösen a 2018 nyarán és őszén tapasztalt magasabb földgázárakat) figyelembe véve az árnövekedés szerénynek volt mondható. Továbbá ha nincs is döntő bizonyíték a vizsgálat megindítása óta bekövetkezett készletfelhalmozásra, a panaszos további bizonyítékokkal szolgált arról, hogy a behozatali volumeneknek a vizsgálat megindítása óta tapasztalt meredek növekedése tovább súlyosbította az uniós gyártókat érő kárt (például az uniós gyártók nagyobb veszteségeket könyvelnek el a vizsgálati időszak óta).

                     (18)

                     Mindezek alapján a Bizottság megállapította, hogy az ügyben rendelkezésre álló bizonyítékok nem teszik lehetővé annak megállapítását, hogy a követelmény nem teljesül.

               2.4.   Következtetés

                     (19)

                     A fentiek alapján a Bizottság megállapította, hogy nincs olyan döntő bizonyíték, amely arra utalna, hogy az előzetes tájékoztatási időszak folyamán indokolatlan az érintett termék behozatalait nyilvántartásba venni. A eljárás megindításáról szóló értesítés közzététele óta, azaz amióta az exportáló gyártók tudatában voltak vagy tudatában lehettek volna a vélt dömpingnek és kárnak, az érintett termék behozatala tovább növekedett oly módon, hogy a növekedés már az előzetes tájékoztatási időszak folyamán súlyosan ronthatja a dömpingellenes vámok javító hatását.

                     (20)

                     Ezek a ténymegállapítások a Bizottság rendelkezésére álló legfrissebb statisztikai adatok tükrében sem változnak.

                     (21)

                     Ezért a dömpingellenes alaprendelet 14. cikkének (5a) bekezdésével összhangban a Bizottságnak gondoskodnia kell arról, hogy az előzetes tájékoztatási időszak folyamán az érintett termék behozatalai nyilvántartásba vételre kerüljenek.

               3.   NYILVÁNTARTÁSBA VÉTEL

                     (22)

                     A dömpingellenes alaprendelet 14. cikkének (5a) bekezdése szerint az alaprendelet 19a. cikke szerinti előzetes tájékoztatási időszak folyamán nyilvántartásba kell venni az érintett termék behozatalait, hacsak nincs elegendő arra vonatkozó bizonyíték, hogy nem teljesülnek a 10. cikk (4) bekezdésének c) és d) pontjában foglalt követelmények.

                     (23)

                     A jövőbeni kötelezettségek a dömpingellenes vizsgálat végleges ténymegállapításain fognak alapulni.

                     (24)

                     A vizsgálat megindítása érdekében benyújtott panaszban foglalt becslések szerint az érintett termék esetében a dömpingkülönbözetek 43–83 %-ra tehetők, míg a kár megszüntetéséhez szükséges mérték átlagosan 13 %-ig terjedhet. A lehetséges jövőbeli kötelezettség becsült nagysága a panasz alapján ezekkel a mértékekkel egyezik meg, tehát az érintett termék CIF-alapon meghatározott importértékének 13–83 %-ával egyenlő.

               4.   A SZEMÉLYES ADATOK KEZELÉSE

                     (25)

                     A Bizottság a nyilvántartásba vétellel összefüggésben gyűjtött személyes adatokat az (EU) 2018/1725/EK európai parlamenti és tanácsi rendeletnek (4) megfelelően fogja kezelni,

               ELFOGADTA EZT A RENDELETET:

            1. cikk

               (1)   A Bizottság az (EU) 2016/1036 rendelet 14. cikkének (5a) bekezdése alapján utasítja a vámhatóságokat az Oroszországból, a Trinidad és Tobagóból és az Amerikai Egyesült Államokból származó, jelenleg a 3102 80 00 KN-kód alá tartozó, vizes vagy ammóniás oldatban lévő karbamid–ammónium-nitrát keverékek Unióba érkező behozatalainak nyilvántartásba vételéhez szükséges lépések megtételére.

               (2)   A nyilvántartásba vételt e rendelet hatálybalépése után három héttel meg kell szüntetni.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 20-án.

                  a Bizottság részéről

                  az elnök

               Jean-Claude JUNCKER

            (1)  HL L 143., 2018.6.7., 1. o.

            (2)  HL L 176., 2016.6.30., 21. o.

            (3)  HL C 284., 2018.8.13., 9. o.

            (4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezésérő (HL L 295., 2018.11.21., 39. o.).


title: A Bizottság (EU) 2019/487 végrehajtási rendelete (2019. március 19.) egy elnevezésnek a hagyományos különleges termékek nyilvántartásába történő bejegyzéséről „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (HKT)

text:
                  26.3.2019

                  HU

                  Az Európai Unió Hivatalos Lapja

                  L 84/3

         A BIZOTTSÁG (EU) 2019/487 VÉGREHAJTÁSI RENDELETE
         (2019. március 19.)
         egy elnevezésnek a hagyományos különleges termékek nyilvántartásába történő bejegyzéséről „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (HKT)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének b) pontjával összhangban a Bizottság közzétette az Európai Unió Hivatalos Lapjában Ausztria kérelmét (2) a „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” elnevezések bejegyezésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” elnevezéseket be kell jegyezni,

               ELFOGADTA EZT A RENDELETET:

            1. cikk
            A „Ziegen-Heumilch”/„Goat's Haymilk”/„Latte fieno di capra”/„Lait de foin de chèvre”/„Leche de heno de cabra” (HKT) elnevezések bejegyzésre kerülnek.
            Az első bekezdésben említett elnevezések a 668/2014/EU bizottsági végrehajtási rendelet (3) XI. mellékletének 1.4. osztályába – Egyéb állati eredetű termékek (tojás, méz, különböző tejtermékek a vaj kivételével stb.) – tartozó terméket jelölnek.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 19-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  HL C 400., 2018.11.6., 7. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2019/486 végrehajtási rendelete (2019. március 19.) egy elnevezésnek a hagyományos különleges termékek nyilvántartásába történő bejegyzéséről „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (HKT)

text:
                  26.3.2019

                  HU

                  Az Európai Unió Hivatalos Lapja

                  L 84/1

         A BIZOTTSÁG (EU) 2019/486 VÉGREHAJTÁSI RENDELETE
         (2019. március 19.)
         egy elnevezésnek a hagyományos különleges termékek nyilvántartásába történő bejegyzéséről „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (HKT)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének b) pontjával összhangban a Bizottság közzétette az Európai Unió Hivatalos Lapjában Ausztria kérelmét (2) a „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” elnevezések bejegyezésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” elnevezéseket be kell jegyezni,

               ELFOGADTA EZT A RENDELETET:

            1. cikk
            A „Schaf-Heumilch”/„Sheep's Haymilk”/„Latte fieno di pecora”/„Lait de foin de brebis”/„Leche de heno de oveja” (HKT) elnevezések bejegyzésre kerülnek.
            Az első bekezdésben említett elnevezések a 668/2014/EU bizottsági végrehajtási rendelet (3) XI. mellékletének 1.4. osztályába – Egyéb állati eredetű termékek (tojás, méz, különböző tejtermékek a vaj kivételével stb.) – tartozó terméket jelölnek.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 19-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  HL C 400., 2018.11.6., 3. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).